Ghana Cocoa Board

**Ghana Cocoa Board** anɛ gɔmɛna lugur kanɛ gɔsid ka nwɛdisid cocoa da'ab ligidi yɛla Ghana teŋgbaʋŋ zug. Gu'udim bɛɛ tis kpaadib zaŋi ken dunia wʋsa cocoa ligidi pʋʋgin. Lʋgʋr kaŋa mɛ mukidi kuosid cocoa bi'il sʋma ka vɛnsidi baŋid tiis banɛ mɔr wiim.

Ba maal lʋgʋr kaŋa nɛ saŋa kanɛ ka ti da bɛ na'asaanam nʋ'ʋsin la, li da dɛŋi anɛ  Cocoa Marketing Board yʋʋm 1947 nɛ 1976 la ni. Ba mɔr Ghana cocoa biili  kɔbiga pʋʋgin wʋʋ pisyuobʋ bɛn nɛ ken UK. Lʋgʋr kaŋa yɛlkpan nɛ li tʋʋma anɛ ba sʋŋ ka cocoa nyaŋi dʋa titʋaa,  ligidi da'ab nɛ kuosim nɛ di maali vɛnl teŋgbaʋŋ la ni.

## Labakʋda

### pin'ilʋg
Yʋʋm Tusir, kɔbiswai nɛ pistan' nɛ ayɔpɔi (1937) la ni, kpaadib bane da bɛ Gold Coast dinɛ yʋ'ʋn an Ghana la, da zan'as ye ba kʋ lɛn kuos kooko biili la yɔn ya'as nwɛnnɛ Europe dim da gban'e si'em la, ka naal nɔɔr pʋ mɔr kooko biili kpɛn' da'anɛ. Ba da maal taawai la wala paae nwadisa anii, ti paae sankanɛ ka Bristish gɔmina la da gaans nidib ye ba maal vɛɛnsʋgʋ di yɛla ka pʋdi li ye Nowell Commission of Enquiry. Nowell Commission of Enquiry da sa'al gɔmina la ye o suŋim kooko kpaadib la ka gaans nimbanɛ na gɔsidi li ligidi na an si'em.

**West African Produce Control Board (1940–1946)**

Yʋʋm Tusir, kɔbiswai nɛ pisnaasi (1940) la ni, gɔmina la da pin'il West African Produce Control Board ye ba da'ad kooko ka di ligidi an yinne bɛ West Africa tɛmis wusa ni. Di da tumnɛ ala hali keŋ yi Dunia wusa zabkanɛ da paasi Ayi' (World War II) ka ba da widigi li bɛ yʋʋm tusir, kɔbiswai nɛ pisnaasi nɛ ayuobʋ (1946) la ni.

**Cocoa Marketing Board (1947–1979)**

Sankanɛ da an yiiga ka Ghana Marketing Board da gɔs kooko kuob nɛ li ligidi anɛ yʋʋm tusir, kɔbiswai nɛ pisnaasi nɛ ayɔpɔi (1947) la ni. Ghana Marketing Board da pinilnɛ yʋʋm tusir, kɔbiswai nɛ pisnaasi nɛ ayɔpɔi (1947) la ni, ka ligidkanɛ ka ba da nɔki pinil anɛ Ghana siidi miliyɔn pisi nɛ ayɔpɔi (27 million Ghanaian Cedi). yʋʋm tusir, kɔbiswai nɛ pisyɔpɔi nɛ awai (1979), ba da widig Board la ka lɛm maligim maal Ghana Cocoa Board.

**Ghana Cocoa Board (1979–)**

Yʋʋm tusir, kɔbiswai nɛ pisnii nɛ anaasi (1984) la ni, COCOBOD da tiaki kooko sʋʋlʋm la yʋʋn gbanad ban nar ye ba da bɛɛ kuos kooko siem. COCOBOD tʋʋma yʋʋn da sieya, ka ba da yis tʋntʋnnib nwɛnɛ pisnaasi kɔbʋga pʋʋgʋn (40%) bɛɛ tʋntʋnnib nwɛnɛ tusa pistan nɛ anu (35,000) ka ba da yis tʋʋma ni. Yaasa, gɔmina la da tiak kooko ziibi tisi a-sʋʋ-m-mɛŋ tʋʋma dim. Ba da yis ban sie kuob laad (bugulum, bʋn-ianada tiim, puusug tiim) ligidi la, ka da maal zielis ye ba kuos lʋgʋr la zinisieba tis asʋʋ-m-mɛŋ lʋgʋr. Dinɛ paas anɛ, yɔɔb suopaal ka ba da pinil ka di yʋʋr aan Akuafo Check System yʋʋm tusir, kɔbiswai nɛ pisnii nɛ ayi (1982) zinikanɛ ka ba daad kooko biili la.

Ghana Gɔmina da lɛn gbane suosia yʋʋm tusir, kɔbiswai nɛ pisnii nɛ anaasi (1984) ka ) ka yʋʋn nɔk kooko yɛla niŋ gɔmina nuusin. Gɔmina da die di gɔsid la, nidib nwɛnɛ tusa pistan (30,000+) tʋʋma da sanam, amaa Ghana nan kpɛm mɔri o ziesim paas tɛmis atan banɛ kuod kooko gat tɛmbanɛ kpɛlim la.

Yʋʋm tusa ayi nɛ piinɛ anii (2018) la ni, Ghana nɛ Côte dIvoire, tɛmbanɛ kuod kooko gat la, da pinil Côte d'Ivoire–Ghana Cocoa Initiative, ye ba paas kooko ligidi, ka ba buoni di ye OPEC tis kooko ka ba buoni di ye "COPEC".

Yʋʋm tusa ayi nɛ pisi nɛ anaasi, Nwadisa anu la ni (May 2024), Reuters da yina yɛl ye COCOBOD na pɛɛŋ nwɛnɛ $1.5 billion nwɛnɛ September ye di yɔ 2024/25 kooko daab nɛ yɔɔb din sied la zug. Dɔla miliyɔn nam kɔbisnii ($800 million) kanɛ ka ba da pɛɛŋ da yuugya ka di yinɛ kooko ligidi da sie la zug.

## COCOBOD Zugraan nam

* A.C. Mills – Zugraan – 1 October 1947 – December 1948
* A.E. Hampson – Zugraan– 1 October 1949 – 25 May 1955
* J.A.E. Morley – Zugraan – 6 March 1953 – March 1956
* Harry Dodoo (Ghana nidkanɛ an yiiga daan) – Zugraan – 25 March 1955 – 28 February 1965
* Harry Dodoo – Zugraan – 1 May 1965 – 22 February 1967
* Frederick Robert Kankam-Boadu – zi'enɛ Zugraan nɔba zug – 23 February 1967 – 14 May 1968
* Frederick Robert Kankam-Boadu – Zugraan  – 14 May 1968 – 1 October 1968
* Uriah Kwesi Hackman – Zugraan  – 1 November 1968 – 9 October 1969
* J.G. Amoafo – Zugraan  – 21 May 1970 – 27 January 1972
* Uriah Kwesi Hackman – Executive Chairman – 28 January 1972 – 31 August 1973
* Lt. Col. Kwaku A. Takyi – Executive Chairman – 20 December 1973 – 19 February 1975
* Cdr. J.C. Addo – Managing Director – 20 February 1975 – 31 July 1978
* Andrews Kwame Pianim – Chief Executive – 1 August 1978 – 4 October 1979
* Mumuni Bawumia – Interim Chairman – 5 October 1979 – 30 September 1981
* Mumuni Bawumia – Chief Executive – 1 October 1981 – 10 January 1982
* Kwame Gyamfi – Chief Executive – 11 January 1982 – 25 August 1983
* Harry Dodoo – Chief Executive – 7 October 1983 – 17 September 1986
* K.N. Owusu – Chief Executive – 17 September 1986 – 28 December 1989
* David Aninakwa – Chief Executive – 28 December 1989 – 16 January 1996
* Flt. Lt. Joseph Atiemo – Chief Executive – 4 September 1993 – 3 September 1996
* John Henry Newman – Chief Executive – 3 September 1996 – 2001
* S.K. Appah – Acting Chief Executive – 2001
* Isaac Osei – Chief Executive – April 2006 – December 2008
* Anthony Fofie – Chief Executive – 16 Dec 2008–30 Nov 2013
* Stephen Kwabena Opuni – Chief Executive – 30 November 2013 – 13 January 2017
* Joseph Boahen Aidoo – Chief Executive – 13 January 2017–

## Ban da daad bugulum Ghana kompeni nam la
Yʋʋm tusa ayi nɛ piinɛ awai nwadisa awai (September 2019) la ni, COCOBOD Ghana gɔmina da tis nɔɔr ye sɔ wʋsa daam bugulum yi banɛ maan bɛ Ghana la din yi yʋʋm tusa ayi nɛ pisi (2020) la ni. Gɔmina la da ye o mɛ faktiri distirik wʋsa ni la zug, banɛ maan bugulum Ghana la da paam paŋi nyaŋi maal bugulum la ka di siaal nodob la bɔɔdim.

## Ban tʋm nɛ sieba

* Cocoa Research Institute of Ghana
* Seed Production Division
* Cocoa Health and Extension Division
* Quality Control Company
* Cocoa Marketing Company

## Gɔmina tʋʋma
Ghana Cocoa Board Act of 1984 gɔsid tʋʋma lʋgʋr kaŋa. Yʋʋm tusa ayi nɛ pisi nɛ anaasi nwadisa ayuobʋ (June 2024) la ni, COCOBOD da ha lɔya tʋʋma dim, ShawbellConsulting ye ba gɔs ka tʋgʋs yʋʋm tusir, kɔbiswai nɛ pisnii nɛ anaasi wada (1984 act) la nɛ wada sieba banɛ gur kooko sʋʋlʋm la.

## Gɔsim nɛ'ɛŋa mɛn

* Cocoa production in Ghana
* Agriculture in Ghana
* Canada Wheat Board
* Côte d'Ivoire–Ghana Cocoa Initiative

## Gbanvɛɛnsa